pt hu ca en hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu en hu en
Több éves tapasztalattal rendelkező szakmai csapatunk, nem csak kísérletező és újító, hanem mélyen elkötelezett az élelmiszerágazat tudományos alapú, fenntartható és valódi hozzáadott értékekre épülő jövője mellett.
Növényi alapanyagok extrakciójára alapított high-tech feldolgozó üzemünk nyitva áll a bérgyártás iránt érdeklődők előtt.
Ablonczy Attila vagyok 1967 ben születtem Miskolcon.
A rendszerváltozást követően fiatal felnőttként alapítottam meg az első vállalkozásom.
Kíváncsi ember vagyok aki szereti és tiszteli a természetet, nagyra tartja a tudást és a szorgalmat. Hiszem, hogy az emberiség csak egy utat járva, amely a természettel harmóniában, annak erejét használva, de nem kihasználva, azzal szimbiózisban találja meg a jövőjét.
A Bio Membrane Technology megalapításakor egy olyan céget álmodtam meg, ami a természet kínálta növényi hatóanyagok felhasználására épít fel, egy fenntartható,egészséges táplálkozáskultúrát.
Egy ilyen növény az alma és hatóanyagai, amely kiemelt figyelmet kapott a kutatásainknál.
Az e témakörben végzett munkánkat a BOKIK elismeréseként innovációs díjjal tüntette ki.
2007 márciusától dolgozom a cégnél. Az első néhány évben, az ugrásszerűen megnőtt logisztikai kihívásokra kerestem megoldásokat. Részt vettem a vállalatirányítási rendszer kiválasztásában és bevezetésében, a raktárbázisok kialakításában, a logisztikai folyamatok rendszerezésében és a készletgazdálkodás optimalizálásában.
A megnövekedett forgalom, valamint a nyertes pályázatok hatására a feladatköröm is kibővült. Műszaki vezetőként vettem részt a gyártáshoz kapcsolódó eszközbeszerzésekben és telepítésekben, valamint a műszaki- és infrastrukturális fejlesztésekben, építkezésekben. Termékfejlesztőként tapasztalatokat szereztem az új termékekhez kapcsolódó K+F területén.
Az évek során a figyelmünk az élelmiszeripar felé fordult. Az újabb kihívásokhoz újabb feladatok társultak, melyekhez csapatunk is értékes szakemberekkel bővült. Jelenleg együtt dolgozunk azon, hogy biztosítsuk a feltételeket egy sikeresen működő üzemhez, termeléshez és értékesítéshez.
Munkaköröm részét képezi a kapcsolattartás az alvállalkozókkal, belföldi és nemzetközi szállítmányozókkal, alapanyag beszállítókkal, hatóságokkal.
Mérnökként szeretem az átlátható rendszereket, a szervezettséget és a rendet. Magánemberként a család a legfontosabb, mely szeretettel és energiával tölt fel. Szívesen lazítok baráti társaságban akár egy vacsora, akár egy kirándulás alkalmával és a rendszeres sport segít levezetni a mindennapok feszültségét, valamint erőt ad az újabb kihívások legyőzéséhez.
2019-ben a Debreceni Egyetem Természettudományi és Technológiai karán végeztem
biomérnök alapszakon, majd ugyanitt a Műszaki karon folytatom jelenleg is tanulmányaimat Műszaki menedzser mesterszakon. A jövőben szeretném elvégezni a Minőségbiztosítási szakmérnöki képzést is azért, hogy minél szélesebb skálán szerezzek ismereteket és tapasztalatokat. 2020 januárjától vagyok az Ablonczy Kft. tagja, ahol pályakezdőként megismerkedhettem a gyógynövény alapú élelmiszergyártás fortélyaival. Kezdetben a szakirodalmakra támaszkodva a különböző gyógynövények fitofarmakológiai hatásait derítettük fel, ezek alapján válogattuk meg alapanyagainkat. Később ebben a témakörben tudományos alapú ismeretterjesztő cikkeket írtam marketing csapatunk számára. Részt veszek a minőségbiztosítási rendszerünk kiépítésében és fenntartásában. Jelenleg kollegáimmal, valamint külsős szakemberekkel összehangoltan és csapatmunkában dolgozunk azon, hogy minél professzionálisabb terméket fejlesszünk fogyasztóink számára, amelyek nemcsak ízletesek, de összetételét tekintve számos kedvező egészségügyi hatás is tulajdonítható nekik. A magánéletben párommal és barátainkkal szívesen töltjük a szabadidőnket a közeli tópartokon, reménykedve a minél sikeresebb pecában. Sportolni is szeretünk, olykor biciklire pattanunk és körbe tekerjük a Tisza-tavat, vagy épp a közeli kültéri röplabdapályán szervezünk egy jó hangulatú játékot.
Az elmúlt 14 év alatt több munkakörben és pozícióban dolgoztam a cégnél. A feladatok sokszínűsége révén számos területen sikerült tapasztalatot szereznem.
A munkám során az érdeklődési köröm is kibővült. Gyakran olvasok szakmai cikkeket, és nézek online videókat, előadásokat. Folyamatosan képzem magam, így a korábbi technikusi képesítésemet villanyszerelői végzettséggel is kiegészítettem.
Az élelmiszeripari csarnok építésénél végig jelen voltam. Jelentős szerepet vállaltam az alapozástól a végső simításokig. Részt vettem az eszközök telepítésében, beüzemelésében. A próbagyártások során megismertem az eszközök felépítését, működését, megtanultam a használatukat és kiismertem az eszközök hibaelhárításának lépéseit.
Az eltelt évek során kiemelkedtem a szakmai ismereteimmel és a minőségi munkavégzésemmel a többi dolgozó közül, ezért jelenleg műszakvezetőként dolgozok.
A család és a munka mellett sajnos kevés idő jut a hobbimra, de, ha tehetem akkor szívesen horgászok.
És ha sportról van szó, akkor hajrá Juventus!
2021. februárjában kerültem a vállalathoz, mint analitikus, vegyész. Élelmiszerekkel kapcsolatos szakmai , kutatási és oktatási tapasztalataimat hasznosítva célom hogy a fogyasztók által keresett, biztonságos és hosszútávon is jövedelmező termékeket állítsunk elő.
A kémia mellett technikai érdeklődésem és informatikus szakmérnök végzettségem is predesztinál a gépek, a technika szeretetére, működtetésére. Munkatársaimmal minden területen aktívan együttműködni, ötleteket kipróbálni, azokat a folyamatokba beépíteni kihívást jelent számomra.
Folyamatosan figyelem a legfrissebb szakmai információkat, szívesen járok előadásokra, kiállításokra, akár előadóként is.
Szabadidőmben a technikai sportok mellett járom az erdőket, fényképezek, barlangba járok, szeretek olvasni valamint sütemények kivételével bárhol, bármilyen ételt készíteni is.